Diari Oficial de la Generalitat Valenciana


Sumari del DOGV 9148, del 11-08-2021 (2021/8429)

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions de capital del programa 722.20, Política industrial, de la Conselleria d'Economia Sostenible, Sectors Productius, Comerç i Treball, per import d'1.883.376,39 euros (exp.11.008/21-114).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9148

Data del DOGV
:   11-08-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/8429


Data del document
:   29-07-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 29 de juliol de 2021, de la Conselleria d'Hisenda i Model Econòmic, per la qual s'autoritza una modificació en l'annex de transferències i subvencions de capital del programa 722.20, Política industrial, de la Conselleria d'Economia Sostenible, Sectors Productius, Comerç i Treball, per import d'1.883.376,39 euros (exp.11.008/21-114). [2021/8429]  
En l'annex de subvencions i transferències de capital del programa 722.20, Política industrial, de la Llei 4/2020, de 30 de desembre, de pressupostos de la Generalitat per a l'exercici 2021, consta la línia de subvenció de concurrència competitiva S0360 «Suport a accions genèriques prioritzades dins de la 4a fase d'implantació del Pla estratègic de la indústria valenciana (PEIV)», per import de 07.893.997 euros.  
  
Amb càrrec a aquesta última línia de subvenció i per un import global màxim de 05.565.109 euros, per la Resolució de 5 de febrer de 2021, del conseller d'Economia Sostenible, Sectors Productius, Comerç i Treball, es van convocar per a l'exercici 2021 les ajudes per a millorar la competitivitat i sostenibilitat de les pimes industrials dels sectors de la Comunitat Valenciana del calçat, ceràmic, metal·lomecànic, tèxtil, joguet, marbre, pedra natural i àrids, fusta-moble i il·luminació, químic, automoció, plàstic, envasos i embalatge, paper i arts gràfiques, valorització de residus i els sectors emergents de la biotecnologia, la producció audiovisual i la producció de videojocs, tot dins de la quarta fase d'implantació del Pla Estratègic de la indústria valenciana (PEIV). I s'indica en aquesta convocatòria, d'acord amb l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, que l'import global màxim fixat inicialment pot ser incrementat en una quantia addicional màxima de 45.222.760 euros, sense necessitat d'una nova convocatòria, en cas que en altres convocatòries s'hagueren presentat sol·licituds d'ajudes per un import inferior a la despesa prevista en aquestes, sempre que es tracte de crèdits de la mateixa secció pressupostària i que la circumstància esmentada havia de quedar degudament certificada per l'òrgan responsable de la instrucció del procediment.  
  
D'altra banda, en el vigent pressupost figura la línia de subvenció de concurrència competitiva S0551 «Ajudes a l'acceleració tecnològica industrial» del capítol 7 del programa 722.20, Política industrial, dotada amb 2.000.000 euros, i a fi de donar suport a les actuacions desenvolupades per pimes industrials de la Comunitat Valenciana, per a impulsar l'acceleració tecnològica i la transformació digital. Una vegada convocades i analitzades les sol·licituds presentades, la Direcció General d'Indústria, Energia i Mines ha constatat i certificat que l'import global màxim que s'estima necessari per a atendre aquestes sol·licituds ascendeix a 116.623,61 euros.  
Ateses aquestes circumstàncies, la Conselleria d'Economia Sostenible, Sectors Productius, Comerç i Treball ha proposat destinar els 1.883.376,39 euros sobrants en la línia S0551 «Ajudes a l'acceleració tecnològica industrial» a incrementar, dins del mateix capítol i programa, la dotació de la línia S0360 «Suport a accions genèriques prioritzades dins de la 4a fase d'implantació del Pla estratègic de la indústria valenciana (PEIV)» a fi de poder atendre totes les sol·licituds amb avaluació aprovada en la convocatòria, així com els possibles recursos.  
  
A aquest efecte, i en virtut del que es disposa en els articles 21 i 24 de la Llei 4/2020, de pressupostos de la Generalitat per a l'exercici 2021, la Conselleria d'Hisenda i Model Econòmic adopta la següent resolució:  
  
Primer  
Autoritzar modificacions en l'annex de transferències i subvencions de capital del programa 722.20, Política industrial, que suposen:  
1) Minorar la dotació de la línia de concurrència competitiva S0551, d'acord amb el següent detall:  
  
Codi Denominació Dotació Anterior Modificació Dotació Actual  
S0551 Ajudes a l'acceleració tecnològica industrial. 2.000.000,00 € 1.883.376,68 210.205,61  
  
  
2) Incrementar la dotació de la línia de concurrència competitiva S0360, d'acord amb el següent detall:  
  
Codi Denominació Dotació Anterior Modificació Dotació actual  
S0360 Suport a accions genèriques prioritzades dins de la 4a fase d'implantació del Pla estratègic de la indústria valenciana (PEIV). 12.592.240,00 1.883.376,39 62.566.423,39  
  
  
València, 29 de juliol de 2021.- El conseller d'Hisenda i Model Econòmic: Vicent Soler i Marco.